Χοιρινά σουβλάκια με βιετναμέζικη σάλτσα «nuoc-cham»
Το τσίλι, το λεμονόχορτο και η fish sauce δίνουν μπόλικη γεύση και χαρακτήρα σε αυτά τα διαφορετικά χοιρινά σουβλάκια που είναι εμπνευσμένα από την κουζίνα του Βιετνάμ.
1 κιλό χοιρινός λαιμός, κομμένος σε κύβους 2,5-3 εκ., 3 κουτ. σούπας λεμονόχορτο, αποξηραμένο και τριμμένο* ή ξερή λουίζα ή 1 κουτ. σούπας ξύσμα λεμονιού, 60 ml ελαιόλαδο + λίγο ακόμη για το λάδωμα, 45 ml σάλτσα σόγιας, 50 ml χυμός λάιμ, 130 ml νερό,  2 κουτ. σούπας ζάχαρη, 1 σκελίδα σκόρδου, λιωμένη, 1 μικρή πιπεριά τσίλι ξερή, καλά κοπανισμένη, ή 1/2 κουτ. γλυκού καυτερό μπούκοβο, 2 κουτ. σούπας σάλτσα ψαριού*
Σε ένα βαθύ μπολ ανακατεύουμε όλα τα υλικά και αδειάζουμε τη μισή ποσότητα σε μικρό μπολ σερβιρίσματος. Προσθέτουμε στο βαθύ μπολ το λεμονόχορτο, το λάδι και τη σόγια, ανακατεύουμε καλά και βάζουμε το χοιρινό. Ανακατεύουμε το κρέας ώστε να καλυφθεί καλά, σκεπάζουμε και αφήνουμε στο ψυγείο για 4-5 ώρες, να μαριναριστεί.Στραγγίζουμε το κρέας από τη μαρινάδα και το περνάμε στα καλαμάκια (αν έχουμε καλαμάκια από μπαμπού, τα μουλιάζουμε σε νερό για 30 λεπτά, ώστε να μην καούν στο ψήσιμο.) Τα λαδώνουμε και ψήνουμε στα κάρβουνα ή σε ψησταριά υγραερίου σε δυνατή φωτιά και σε καλά λαδωμένη σχάρα, για 16-18 λεπτά συνολικά, γυρίζοντάς τα τακτικά. Ψήνουμε για 3-4 λεπτά για καθεμιά από τις 4 πλευρές. Μετά το δεύτερο γύρισμα (μετά από 8 λεπτά) μετριάζουμε τη φωτιά.Συνοδεύουμε με τη σάλτσα που είχαμε κρατήσει στην άκρη.
Κρέας,Χοιρινό,BBQ